2005D0343 — ET — 04.12.2009 — 002.001

Käesolev dokument on vaid dokumenteerimisvahend ja institutsioonid ei vastuta selle sisu eest

►B KOMISJONI OTSUS, 11. aprill 2005, millega kehtestatakse kandearvutitele ühenduse ökomärgise andmise ökoloogilised kriteeriumid ning nendega seotud hindamis- ja kontrollinõuded (teatavaks tehtud numbri K(2005) 1027 all) (EMPs kohaldatav tekst) (2005/343/EÜ) (EÜT L 115, 4.5.2005, p.35)

Muudetud:









▼B

KOMISJONI OTSUS,

11. aprill 2005,

millega kehtestatakse kandearvutitele ühenduse ökomärgise andmise ökoloogilised kriteeriumid ning nendega seotud hindamis- ja kontrollinõuded

(teatavaks tehtud numbri K(2005) 1027 all)

(EMPs kohaldatav tekst)

(2005/343/EÜ)







EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse Euroopa Parlamendi ja nõukogu 17. juuli 2000 määrust (EÜ) nr 1980/2000 ühenduse muudetud ökomärgise andmise süsteemi kohta ( 1 ) ja eriti selle artikli 6 lõike 1 teist lõiku, pärast konsulteerimist Euroopa Liidu Ökomärgise Komisjoniga ning arvestades järgmist: (1) Määruse (EÜ) nr 1980/2000 kohaselt võib ühenduse ökomärgise anda tootele, mille omadused võimaldavad sellel märkimisväärselt mõjutada kõige tähtsamate keskkonnaaspektide parandamist. (2) Määruses (EÜ) nr 1980/2000 sätestatakse, et Euroopa Liidu Ökomärgise Komisjoni koostatud kriteeriumidel põhinevad ökomärgise erikriteeriumid kehtestatakse tooterühmade kaupa. (3) Kõnealuses määruses on samuti sätestatud, et ökomärgise andmise kriteeriumid ja nende kriteeriumidega seotud hindamis- ja kontrollinõuded vaadatakse läbi õigel ajal enne tooterühma kriteeriumide kehtivusaja lõppu. (4) Turu arengu kajastamiseks on asjakohane läbi vaadata ökoloogilised kriteeriumid, mis on kehtestatud komisjoni 28. augusti 2001. aasta otsusega 2001/687/EÜ, millega kehtestatakse ühenduse ökomärgise andmise ökoloogilised kriteeriumid kandearvutitele ( 2 ). (5) Lisaks on vaja muuta selles otsuses sätestatud tooterühma määratlust, et lisada tooterühma puuteekraaniga seadmed ja jätta välja tooted, mille peamine kasutus ei ole andmetöötlus. (6) Seetõttu tuleks otsus 2001/687/EÜ selguse huvides asendada. (7) Muudetud ökoloogilised kriteeriumid ning nendega seotud hindamis- ja kontrollinõuded peaksid kehtima neli aastat. (8) On asjakohane võimaldada kuni 12 kuu pikkune üleminekuaeg tootjatele, kelle toodetele anti ökomärgis enne käesoleva otsuse teatavaks tegemist või kes taotlesid ökomärgist enne seda kuupäeva, et neil oleks piisavalt aega oma tooted muudetud kriteeriumide ja nõuetega vastavusse viia. (9) Käesolevas otsuses sätestatud meetmed on kooskõlas määruse (EÜ) nr 1980/2000 artikli 17 kohaselt moodustatud komitee arvamusega, ning arvestades järgmist: ON VASTU VÕTNUD KÄESOLEVA OTSUSE:







Artikkel 1

Tooterühma „kandearvutid” kuuluvad kõik arvutid, mida saab kasutada eri kohtades ja mis koosnevad ühte korpusesse paigaldatud süsteemiplokist, kuvarist ja klaviatuurist, need peavad olema lihtsalt kantavad ühest kohast teise ning neid saab kasutada sisseehitatud aku toitel.

See tooterühm hõlmab ka puuteekraaniga seadmeid.

See tooterühm ei hõlma tooteid, mille peamine kasutus ei ole andmetöötlus.

Artikkel 2

Kandearvutile määruse (EÜ) nr 1980/2000 kohaselt ühenduse ökomärgise andmiseks peab seade kuuluma tooterühma „personaalarvutid” ja vastama käesoleva otsuse lisas esitatud ökoloogilistele kriteeriumidele.

▼M2

Artikkel 3

Tooterühma „kandearvutid” ökoloogilised kriteeriumid ning nendega seotud hindamis- ja kontrollinõuded kehtivad 31. detsembrini 2009.

▼B

Artikkel 4

Haldusotstarbel antakse tooterühmale „kandearvutid” kood „018”.

Artikkel 5

Otsus 2001/687/EÜ tunnistatakse kehtetuks.

Artikkel 6

Tooterühma „kandearvutid” kuuluvale tootele enne käesoleva otsuse teatavakstegemist antud ökomärgist võib kasutada 31. märtsini 2006. aastal.

Kui ökomärgise saamise taotlus tooterühma „kandearvutid” kuuluvale tootele on esitatud enne käesoleva otsuse teatavakstegemist, võib sellele tootele anda ökomärgise otsuses 2001/686/EÜ kehtestatud tingimustel. Sellisel juhul võib ökomärgist kasutada kuni 31. märtsini 2006. aastal.

Artikkel 7

Käesolev otsus on adresseeritud liikmesriikidele.









LISA

RAAMSÄTTED

Ökomärgise saamiseks peab kandearvuti (edaspidi „toode”) kuuluma artiklis 1 määratletud tooterühma ja vastama käesoleva lisa kriteeriumidele, kusjuures taotluse esitamiseks tuleb teha kriteeriumides kindlaksmääratud katseid. Katseid teevad standardi EN ISO 17025 üldistele nõuetele vastavad laboratooriumid. Vajaduse korral võib kasutada ka muid katsemeetodeid tingimusel, et nende samaväärsuse on kinnitanud taotlust hindav pädev asutus. Kui katseid ei ole nimetatud või on märgitud, et neid kasutatakse kontrollimiseks ja järelevalveks, toetub pädev asutus vastavalt vajadusele taotleja esitatud deklaratsioonidele ja dokumentidele ja/või sõltumatule kontrollimisele.

Pädevatel asutustel soovitatakse taotluste hindamisel ja käesoleva lisa kriteeriumidele vastavuse kontrollimisel arvestada tunnustatud keskkonnajuhtimissüsteemide, näiteks EMAS ja ISO 14001 rakendamist. (Märkus: selliste juhtimissüsteemide rakendamine ei ole kohustuslik.)

ÖKOLOOGILISED KRITEERIUMID

1. Energiasääst

Kandearvutil on kergesti ligipääsetav sisse- ja väljalülitamisnupp.

Selleks et kandearvuti minimaalne energiatarve oleks kuni 3 W, peab arvuti võimaldama kasutada puhkeolekut ACPI ( 3 ) S3 (peatatakse muutmälus). Arvuti peab väljuma sellest olekust käsu puhul, mis antakse ühel järgmisel viisil:

— modemi abil,

— võrguühenduse kaudu,

— klaviatuuri või hiirega.

Vaikimisi toimub tööolekust ACPI S3-puhkeolekusse lülitumine kuni 15minutilise jõudeoleku järel. Tootja peab selle funktsiooni võimaldama.

Kandearvuti ooterežiimi energiatarve peab olema kuni 2 W, kui aku on täielikult laetud ja toiteplokk on ühendatud elektritoitega. Selles kontekstis on ooterežiim arvuti väljalülitamiskäsuga saavutatav olek.

Kandearvuti toiteploki energiatarve võib olla kuni 0,75 W juhul, kui see on ühendatud elektritoitega, kuid ei ole ühendatud arvutiga.

Taotleja esitab pädevale asutusele aruande, milles tõendatakse, et energiatarve on mõõdetud nii ACPI S3 olekus kui ka ooterežiimil, kasutades kehtivas Energy Star'i märgisega ( 4 )arvuteid käsitlevas vastastikuse mõistmise memorandumis kindlaksmääratud meetodit. Aruandes esitatakse mõlema kõnealuse oleku puhul mõõdetud energiatarbimine. Taotleja esitab deklaratsiooni energiavarustusnõuete täitmise kohta.

2. Kasutusea pikendamine

Ühildatavate akude, toiteplokkide ning klaviatuuri ja selle osade kättesaadavus tagatakse kolme aasta jooksul pärast tootmise lõpetamist. Lisaks sellele peab kandearvuti vastama järgmistele tingimustele:

— arvuti peab olema konstrueeritud nii, et mälu oleks kergesti juurdepääsetav ja et seda oleks võimalik vahetada,

— arvuti peab olema konstrueeritud nii, et kõvaketast ja olemasolu korral ka laserseadet (CD-seadet) või universaaldigitaalseadet (DVD-seadet) oleks võimalik vahetada.

Taotleja esitab pädevale asutusele deklaratsiooni toote vastavuse kohta nendele tingimustele.

3. Kuvari elavhõbedasisaldus

Lamekuvari taustvalgustussüsteemi keskmine elavhõbedasisaldus ühe lambi kohta ei tohi olla üle 3 mg. Pihuarvuti kuvar ei tohi elavhõbedat sisaldada.

Taotleja esitab pädevale asutusele deklaratsiooni toote vastavuse kohta sellele tingimusele.

4. Müra

Kandearvuti ISO 9296 punkti 3.2.5 kohane deklareeritud A-filtriga korrigeeritud helivõimsuse tase (re 1pW) ei tohi ületada järgmisi väärtusi:

— 3,5 B(A) puhkerežiimil (võrdub 35 dB(A)),

— 4,0 B(A) kettaseadme katsetamisel (võrdub 40 dB(A)).

Taotleja esitab pädevale asutusele aruande, mille koostab ISO 17025 kohaselt akrediteeritud sõltumatu laboratoorium, kus tõendatakse, et müra tase on mõõdetud ISO 7779 kohaselt ning deklareeritud ISO 9296 kohaselt. Aruandesse märgitakse nii puhkerežiimi kui ka kettaseadme katsetamisel mõõdetud müra tasemed, kusjuures deklaratsioon esitatakse ISO 9296 punkti 3.2.5 kohaselt.

5. Elektromagnetkiirgus

Kandearvuti peab vastama EN50279 kategooria A all kindlaksmääratud nõuetele.

Taotleja esitab pädevale asutusele aruande, kus tõendatakse toote kiirgustaseme vastavust sellele tingimusele.

6. Tagasi- ja ringlussevõtmine ja ohtlikud materjalid

Valmistaja peab võimaldama toote ja vahetatavate osade tasuta tagasiandmise taastamiseks või ringlussevõtmiseks, välja arvatud kasutaja poolt saastatud esemed (nt meditsiinilise või tuumatehnilise kasutuse puhul). Lisaks sellele peab toode vastama järgmistele tingimustele:

a) seda peab saama lahti monteerida üks asjakohase kvalifikatsiooniga inimene;

b) valmistaja kontrollib toote lahtimonteerimist ja esitab lahtimonteerimise aruande, mis tehakse taotluse korral kolmandatele isikutele kättesaadavaks. Aruandes kinnitatakse muu hulgas järgmist: — liited on kergesti leitavad ja ligipääsetavad, — liited on võimaluste kohaselt standardiseeritud, — liidetele on võimalik juurde pääseda üldiselt kättesaadavate tööriistade abil, — vedelkristallkuvari taustvalgustuslambid on kergesti eemaldatavad;

c) ohtlikud materjalid peavad olema eraldatavad;

d) 90 massiprotsenti korpuse ja raami plast- ning metallmaterjalist on tehnoloogiliselt ringlussevõetav;

e) kui on vaja etikette, peavad need olema kergesti eemaldatavad või sisseliidetud;

f) plastosad: — ei tohi sisaldada tahtlikult lisatud pliid ja kaadmiumi, — peavad olema valmistatud ühest või mitmest ühildatavast polümeerist, välja arvatud kate, mis peab koosnema mitte enam kui kaht liiki polümeerist, mida on võimalik eraldada, — ei tohi sisaldada metallikihte, mida üks inimene ei saa lihtsate töövahenditega eraldada;

g) plastosad ei tohi sisaldada selliseid leegiaeglusteid nagu Euroopa Parlamendi ja nõukogu direktiivi 2002/95/EÜ ( 5 ) artiklis 4 loetletud polübromobifenüül (PBB) või polübromodifenüüleeter (PBDE). Kõnealuse nõude puhul tuleb arvestada seoses deka-BDE kasutusega direktiivi tehtud hilisemaid kohandusi ja muudatusi. Plastosad ei tohi sisaldada kloroparafiiniga leegiaeglusteid mille ahela pikkus on 10-17 süsinikuaatomit ja kloori sisaldus on üle 50 massiprotsendi (CASi nr 85535-84-8 ja CASi nr 85535-85-9). Taotleja esitab deklaratsiooni selle kohta, et toode vastab kõnealusele tingimusele.

Rohkem kui 25 grammi kaaluvad plastosad ei tohi sisaldada leegiaeglusteid või leegiaeglusteid sisaldavaid valmistisi, kui nendele ainetele on ökomärgise taotlemise ajal omistatud üks järgmistest hoiatusmärgetest: R45 (võib põhjustada vähktõbe) R46 (võib põhjustada päranduvaid geneetilisi kahjustusi) R60 (võib vähendada fertiilsust) R61 (võib kahjustada loodet) Ohtlik tervisele: R50 (väga mürgine veeorganismidele) R50/R53 (väga mürgine veeorganismidele, võib avaldada pikaajalist veekeskkonda kahjustavat toimet) R51/R53 (mürgine veeorganismidele, võib avaldada pikaajalist veekeskkonda kahjustavat toimet), mis on määratletud nõukogu direktiivis 67/548/EMÜ ( 6 ); Ohtlik keskkonnale: h)Rohkem kui 25 grammi kaaluvad plastosad ei tohi sisaldada leegiaeglusteid või leegiaeglusteid sisaldavaid valmistisi, kui nendele ainetele on ökomärgise taotlemise ajal omistatud üks järgmistest hoiatusmärgetest:

i) Plastosad peavad olema kustumatu ISO 11469: 2000 kohase materjali identifitseeriva märgistusega. Seda kriteeriumi ei kohaldata väljapressitud plastmaterjali ja lamekuvarite valgusjuhtmete suhtes;

j) akus ei tohi olla elavhõbedat üle 0,0001 %, kaadmiumi üle 0,001 % ja pliid üle 0,01 % aku massist.

Taotleja esitab pädevale asutusele deklaratsiooni toote vastavuse kohta nendele tingimustele ja lahtimonteerimise aruandekoopia.

Kriteeriumi 6h osas, kui on kasutatud leegiaeglusteid, ei tohi neile olla omistatud ühtki eespool nimetatud hoiatusmärget, samuti ei tohi need olla nimetatud direktiivi 67/548/EMÜ 1. lisas või selle järgnevates muudatustes, milles käsitletakse ohtlike materjalide klassifikatsiooni, pakendamist ja märgistamist. Seda tingimust ei kohaldata leegiaeglustite suhtes, mis muudavad kasutamisel oma keemilist olemust nii, et ei kuulu enam ühegi eespool nimetatud R-hoiatusmärke alla, ja kui vähem kui 0,1 % leegiaeglustist töödeldud osas püsib enne kasutamist olnud kujul. Rakendusdokumentides tuleb ära märkida üle 25 grammi kaaluvates plastosades kasutatud leegiaeglustite nimetus ja CASi number.

7. Kasutusjuhend

Toode müüakse asjakohase kasutusjuhendiga, milles antakse nõu õige keskkonda arvestava kasutuse kohta, eelkõige esitatakse:

a) soovitused energiahalduselementide kasutuse kohta, kaasa arvatud teave selle kohta, et nende elementide lahtimonteerimine võib põhjustada energiatarbimise ja seega ka käituskulude suurenemist;

b) teave selle kohta, et võrgust saadav energia võib väheneda nullini, kui toiteplokk ei ole pistikupesasse ühendatud või kui seina pistikupesa on välja lülitatud;

c) teave garantii ja varuosade kättesaadavuse kohta. Kui tarbijal on vaja osi ajakohastada või vahetada, teavitatakse teda asjakohasest korrast;

d) teave selle kohta, et toode on konstrueeritud nii, et selle osi saab nõuetekohaselt taaskasutada ja ringlusse võtta ja et neid ei tohiks ära visata;

e) soovitus selle kohta, kuidas võib kasutaja toimida seoses valmistaja pakutava tagastamisvõimalusega;

f) teave selle kohta, kuidas õigesti kasutada WLAN kaarte turvariskide minimeerimiseks;

g) teave tootele ühenduse ökomärgise andmise kohta, selle tähenduse lühiselgitus ja viide, et lisateavet ökomärgistest võib leida veebilehe aadressil (http://europa.eu.int/ecolabel).

Taotleja esitab taotlust hindavale pädevale asutusele deklaratsiooni selle kohta, et toode vastab kõnealustele nõuetele ning lisab kasutusjuhendi koopia.

8. Pakend

Pakend peab vastama järgmistele tingimustele:

a) kõik pakendi osad peavad olema käsitsi kergesti eraldatavad üksikuteks materjalideks, et hõlbustada ringlussevõttu;

b) kartongpakendi kasutamisel peab see vähemalt 80 % ulatuses koosnema ümbertöödeldud materjalist.

Hindamine ja kontroll: taotleja esitab märgist andvale pädevale asutusele deklaratsiooni selle kohta, et toode vastab kõnealusele tingimusele ja lisab taotlusele pakendi näidise(d).

9. Ökomärgisel esitatav teave

Ökomärgise 2. lahtris esitatakse järgmine tekst:

— vähendatud energiatarbimine,

— ringlussevõttu hõlbustav konstruktsioon,

— vähendatud müratase.

Taotleja deklareerib pädevale asutusele, et toode vastab kõnealusele nõudele ja esitab pakendil, tootel ja/või lisatavatel dokumentidel kujutatava ökomärgise koopia.